14/06/2012 | Administración LocalMunicipal
Teo
Bases convocatoria subvencións ás entidades deportivas, clubs deportivos e deportistas federados

A Xunta de Goberno Local, na sesión de data 04/06/2012, por unanimidade dos seus membros e por delegación da alcaldía (Res 410/2011), acorda: 1º.-Aprobar as Bases da Convocatoria de Subvencións a entidades deportivas, clubes deportivos e deportistas federados, polas actividades realizadas durante o ano 2011.2º.- Proceder á súa exposición pública mediante edicto no Boletín Oficial da Provincia e no Taboleiro de Edictos do Concello. As presentes bases teñen por finalidade regular a concesión de subvencións destinadas a actividades organizadas ou promovidas por asociacións deportivas e clubs e deportistas federados pola participación e/ou promoción deportiva no ano 2011, con cargo á partida orzamentaria 340/480.00 por un importe total de 20.000 euros, dos que 3.000 euros se destinarán ás solicitudes formuladas por deportistas federados/as. Son obxectivos perseguidos polas axudas reguladas nestas bases a potenciación do deporte, a promoción da práctica deportiva, a creación de canteiras de deportistas no Concello de Teo tanto a curto como a longo prazo, impulsando ademais deste xeito formas de ocio alternativo. a) As entidades deportivas sen ánimo de lucro, con domicilio social no Concello de Teo e inscritas no Rexistro de Asociacións Deportivas do Concello de Teo. b) Os clubs federados sen ánimo de lucro, con domicilio social no Concello de Teo e inscritas no Rexistro de Asociacións Deportivas do Concello de Teo. c) Os e as deportistas federados domiciliados no Concello de Teo con anterioridade á aprobación destas bases e que participen en competicións de ámbito provincial ou superior incluídas nos calendarios das respectivas federacións. d) Non poderán ter a condición de beneficiarios aquelas persoas ou entidades nas que concorran as circunstancias enumeradas no artigo 13.2 da Lei 38/2003 nin as agrupacións deportivas de veteranos. As subvencións que se outorguen ao abeiro das presentes bases, terán como finalidade: a) Colaboración en gastos correntes derivados da realización de actividades de participación e/ou promoción deportiva por parte dos suxeitos mencionados no artigo 2º das presentes Bases e, dos gastos de conservación, mantemento ou reparación menores, que non teñan o carácter de investimento, necesarios para o desenvolvemento destas no ano 2011. b) Gastos ocasionados pola organización de eventos deportivos durante o ano 2011 dentro do territorio municipal. As solicitudes presentaranse, no Rexistro Xeral do Concello, no prazo de 20 días naturais, contados dende o día seguinte da publicación destas bases no Boletín Oficial da Provincia. A convocatoria de subvencións farase pública no taboleiro de anuncios do Concello. As solicitudes de subvención deberán presentarse no modelo normalizado (Anexo I) que se facilitará no Rexistro Xeral do Concello, e que irá acompañada dos seguintes documentos: 1) ENTIDADES E CLUBS a) Documento asinado polo/a representante da entidade ou club facendo constar o número de fichas e de equipos federados (indicando a categoría de cada un e a relación nominal de xogadores e xogadoras con expresión de se están ou non domiciliados no Concello de Teo -o que se comprobará de oficio polo Departamento de Deportes. b) Copia cotexada do CIF c) Calendarios de competición no ano 2011. d) Cartelería, notas de prensa e memoria das actividades deportivas organizadas coas que concorre a esta subvención.2) DEPORTISTAS A TÍTULO INDIVIDUAL: a) Copia cotexada da licenza federativa en vigor b) Copia cotexada do DNI c) Curriculum Vitae Deportivo d) Certificacións federativas acreditativas da participación do/a solicitante nas competicións para as que se solicita a subvención e clasificación obtida.3) DOCUMENTOS COMÚNS A TODOS OS E AS SOLICITANTES: a) Memoria económica do ano 2011, con especificación de ingresos e gastos, desagregándoos por conceptos e con indicación específica do persoal técnico dedicado ás categorías inferiores. b) Memoria descritiva da actividade que se desenvolveu, con detalle de cada un dos gastos en que se incorreu para a súa realización, a súa cuantificación e o financiamento que se obtivo. Nesta memoria indicaranse os obxectivos que se pretendían acadar coa realización das actividades e os finalmente conseguidos. c) Certificación bancaria da conta onde se efectuarán os pagamentos. d) Certificación de estar ao día no pagamento das obrigas tributarias e coa seguridade social impostas pola lexislación vixente. e) Declaración de axudas e/ou subvencións de calquera entidade pública ou privada solicitadas para a mesma finalidade indicando a súa contía. f) Declaración xurada conforme o solicitante non está incurso en ningunha das causas de prohibición de percepción de subvencións ou axudas públicas mencionadas no artigo 13 da Lei 38/2003. No caso de solicitudes defectuosas ou incompletas, concederase un prazo de 10 días para a súa corrección, arquivándose sen máis trámites de non se emendaren os defectos en dito prazo. As subvencións reguladas nas presentes Bases concederanse en réxime de concorrencia competitiva, polo que as solicitudes que cumpran os requisitos serán avaliadas consonte os criterios que de seguido se sinalan: 1). CRITERIOS PARA ASOCIACIÓNS. Máis de 201: 10 puntos. Ata 200: 9 puntos. Ata 175: 8 puntos. Ata 150: 7 puntos. Ata 125: 6 puntos. Ata 100: 5 puntos. Ata 75: 4 puntos. Ata 50: 3 puntos. Ata 25: 2 puntos. Ata 15: 1 puntos.100%: 5 puntos. Máis do 85%: 4 puntos. Máis do 75%: 3 puntos. Máis do 50%: 2 puntos. Máis do 25%: 1 puntos. Actividade de ámbito internacional: 5 puntos. Actividade de ámbito estatal: 4 puntos. Actividade de ámbito autonómico: 3 puntos. Actividade de ámbito provincial: 2 puntos. Actividade de ámbito comarcal ou local: 1 puntos. Actividade de ámbito internacional: 5 puntos. Actividade de ámbito estatal: 4 puntos. Actividade de ámbito autonómico: 3 puntos. Actividade de ámbito provincial: 2 puntos. Actividade de ámbito comarcal ou local: 1 puntos. Utilización habitual de instalacións non municipais: 5 puntos. Utilización puntual de instalacións municipais: 3 puntos. Utilización habitual de instalacións municipais: 0 puntos. Auga, luz e conservación da instalación: 5 puntos. Luz e conservación da instalación: 4 puntos. Conservación da instalación (marcaxe, coidado da herba.): 3 puntos. Luz: 2 puntos. No punto c) valorarase só a actividade de maior rango. No punto d) enténdese por instalacións municipais aquelas de xestión directa polo Concello. Máis de 201: 10 puntos. Ata 200: 9 puntos. Ata 175: 8 puntos. Ata 150: 7 puntos. Ata 125: 6 puntos. Ata 100: 5 puntos. Ata 75: 4 puntos. Ata 50: 3 puntos. Ata 25: 2 puntos. Ata 15: 1 puntos. Cinco máis equipos: 5 puntos. Catro equipos: 4 puntos. Tres equipos: 3 puntos. Dous equipos: 2 puntos. Un equipo: 1 puntos.100%: 5 puntos. Máis do 85%: 4 puntos. Máis do 75%: 3 puntos. Máis do 50%: 2 puntos. Máis do 25%: 1 puntos. Utilización habitual de instalacións non municipais: 5 puntos Utilización habitual de instalación non municipais e puntual de instalacións municipais: 3 puntos. Utilización habitual de instalacións municipais: 0 puntos. Auga, luz e conservación da instalación: 5 puntos. Luz e conservación da instalación: 4 puntos. Conservación da instalación (marcaxe, coidado da herba.): 3 puntos. Luz: 1 punto. Cinco ou máis: 5 puntos. Catro: 4 puntos. Tres: 3 puntos. Dúas: 2 puntos. Unha: 1 puntos.3 ou máis formadores con titulación superior: 5 puntos.3 ou máis formadores con titulación media: 4 puntos.3 ou máis formadores con cursos específicos: 3 puntos. Entre 1 e 3 formadores con titulación superior: 2 puntos. Entre 1 e 3 formadores con titulación media ou cursos específicos: 1 puntos. No punto d) enténdese por instalacións municipais aquelas de xestión directa polo Concello. No punto g) enténdese por titulación superior a específica universitaria ou o título de adestrador nacional; por titulación media, a correspondente a un ciclo formativo ou o título de adestrador rexional; os cursos específicos fan referencia ós de formación ou especialización de formadores ou adestradores de fútbol base. Aqueles clubs ou asociacións que reciban unha subvención nominativa non poderán concorrer a esta convocatoria coas mesmas actividades. Competicións internacionais: 5 puntos. Competicións estatais: 4 puntos. Competicións autonómicas: 3 puntos. Competicións provinciais: 2 puntos. Primeiro premio: 5 puntos. Segundo premio: 4 puntos. Terceiro premio: 3 puntos. Convocatoria co combinado estatal: 2 puntos. Convocatoria co combinado autonómico: 1 puntos. Competicións internacionais ou convocatorias co combinado estatal nos dous anos anteriores.: 5 puntos. Competicións estatais ou convocatorias co combinado autonómico nos dous anos anteriores: 4 puntos. Competicións autonómicas nos dous anos anteriores: 3 puntos. Competicións provinciais nos dous anos anteriores.: 2 puntos. Os puntos nos apartados a), b) e c) no son acumulables polo que só se terá en conta a competición ou o premio de maior superior. En ningún caso o importe máximo da subvención de cada solicitante superará o 70% do orzamento da entidade/deportista para a tempada obxecto da solicitude. O importe máximo da subvención a cada deportista individual non poderá superar os 500 euros. As solicitudes dirixiranse á Concelleira delegada de Cultura, Deportes, Comunicación Social e Mocidade nos prazos indicados no punto 4º das presentes Bases. O órgano competente para a instrución do procedemento, así como para a realización de cantas actuacións estime necesarias para a determinación, coñecemento e comprobación dos datos en virtude dos que debe pronunciarse a resolución, será o Departamento de Deportes. O órgano instrutor do procedemento será o encargado de requirir dos solicitantes a emenda de deficiencias nas solicitudes presentadas. Ademais elaborará un informe de cada unha das solicitudes presentadas no que se fará constar: — Nome da entidade, disciplina deportiva e modalidade da subvención e/ou contía máxima á que opta — Se está ou non completa a documentación do expediente, con expresión da data da finalización do prazo de presentación, no seu caso — Se cumpre os requisitos da convocatoria, con indicación expresa dos que non cumpra de ser o caso. A valoración das propostas presentadas, en base aos criterios relacionados no punto anterior, efectuaraa unha Comisión de Valoración constituída pola Concelleira Delegada de Deportes, Cultura, Comunicación Social e Mocidade que a presidirá, a Concelleira Delegada de Educación e Benestar, o coordinador deportivo municipal e a animadora deportiva municipal, que actuará tamén como Secretaria da Comisión de Valoración. Esta Comisión elevará unha proposta de concesión á Xunta de Goberno Local previo informe da Intervención municipal. A Xunta de Goberno Local será o órgano competente para a adopción do acordo de concesión de subvencións. Este acordo esgotará a vía administrativa. A resolución das subvencións notificaranse individualmente e publicaranse no Taboleiro de Anuncios do Concello, indicando a puntuación obtida por cada solicitude, o importe subvencionado e/ou os motivos da denegación. Os clubs e deportistas subvencionados ao abeiro destas bases quedarán obrigados a colaborar co Concello naquelas actividades deportivas que organice cando lle sexa requirido e farán constar na súa publicidade o patrocinio do Concello de Teo. Para o abono do importe das subvencións económicas concedidas, será imprescindible acreditar polos perceptores/as a aplicación efectiva dos fondos percibidos con destino á finalidade que motivou a concesión mediante a presentación da seguinte documentación: a) Facturas relacionadas coa actividade subvencionada e por un importe superior á cantidade concedida. So se admitirán facturas orixinais ou fotocopias cotexadas emitidas con posterioridade a realización dos gastos (adquisición de subministros, prestación de servizos,.) e nas que ademais de reunir todos os requisitos legais, deberán figurar en detalle todos os conceptos incluídos na mesma, e a constancia expresa de “Cobrada, asinada e indicando o nome e o DNI”, pola persoa representante da empresa, que recibe o pagamento ou mediante xustificante da transferencia bancaria. b) Indicación expresa de que se realizou o fin para o que a subvención foi concedida. c) Declaración doutras axudas e/ou subvencións concedidas con expresión, no seu caso de que o conxunto das axudas percibidas non superaron o gasto realizado. d) Memoria cuantificada das actividades realizadas, que deberán corresponder ó ano 2011, e ingresos obtidos. As subvencións xustificaranse antes do 15 de novembro de 2012. Excepcionalmente e previa solicitude motivada de prórroga poderá presentarse xustificación ata o 15 de decembro de 2012. No caso de non xustificarse no prazo anteriormente mencionado, procederase á revogación da mesma. Non serán gastos subvencionables: — Os xuros debedores de contas bancarias. — Os xuros, recargos e sancións administrativas. — Os gastos de procedementos xudiciais. O pagamento realizarase unha vez que os e as beneficiarias xustifiquen os gastos ocasionados na execución das actividades subvencionadas, sempre dentro do prazo sinalado no punto e), e despois da fiscalización da conta xustificativa pola Intervención Municipal e posterior aprobación da mesma pola Alcaldía, quen ordeará o pago. O coeficiente de financiamento será 1, de xeito que, cando se presenten xustificantes por importe inferior ao concedido na achega, ésta se verá reducida proporcionalmente. No caso de entidades subvencionadas ás que se lle aboara anticipadamente ata un máximo do 30% da subvención, deberán ter debidamente xustificado o cobro do anticipo para poder percibir o importe restante da subvención, consonte ao establecido no artigo 11 destas bases. A Departamento de Deportes do Concello poderá solicitar en calquera momento as explicacións e documentos que considere necesarios para o oportuno seguimento das actividades subvencionadas. Sen prexuízo do disposto na normativa xeral e nas Bases de Execución do Orzamento Municipal en materia de subvencións, os perceptores destas subvencións veranse na obriga de devolver as cantidades percibidas para o suposto de que incumpran algunha das condicións das bases recollidas na presente normativa. Nos aspectos non especificados nestas bases, as presentes axudas regularanse polo disposto na normativa xeral reguladora de subvencións, en especial, a Lei 38/2003, de 17 de novembro, xeral de subvencións. O que se fai público aos efectos da apertura do prazo de presentación de solicitudes de subvencións polas persoas ou entidades que correspondan, tal e como se recolle nas indicadas Bases. Teo, 24 de maio de 2012. O CONCELLEIRO DE TRANSPORTES, TURISMO, EMPREGO E DEPORTES Angel Manuel Rey Martínez Entidade socilitante Domicilio social CIF: Localidade Teléfono: Correo electrónico Representante da entidade DNI: Teléfono Cargo que ocupa Disciplina deportiva Nº de fichas: Porcentaxe participantes locais Organización de actividades Internacional Estatal Autonómico Provincial Comarcal ou local Participación actividades Internacional Estatal Autonómico Provincial Comarcal ou local Instalacións Propias Municipais Minicipais puntualmente Gastos instalacións Auga Luz Conservación da instalación: Orzamento total do ano 2011: Subvención solicitada: Declaro que: Acepto expresamente as bases da convocatoria de subvención. O solicitante reúne todos e cada un dos requisitos da convocatoria Os datos que constan nesta solicitude e nos documentos que se achegan son certos. En ………………………………. A ……………. De ……………………………… 2012 Sinatura do representante Entidade socilitante Domicilio social CIF: Localidade: Teléfono: Correo electrónico Representante da entidade: DNI: Teléfono Cargo que ocupa: Disciplina deportiva Nº de fichas Nº de equipos federados Porcentaxe participantes locais Categorías de base 5 ou + 4 3 2 1 Nivel dos formadores técnicos da base: Titulación superior 3 ou + Entre 1 e 3 Titulación media 3 ou + Entre 1 e 3 Cursos específicos 3 ou + Entre 1 e 3 Instalacións Propias Municipais Municipais puntualmente Gastos instalacións Auga Luz Conservación da instalación Orzamento total do ano 2011: Subvención solicitada: Declaro que: Acepto expresamente as bases da convocatoria de subvención. O solicitante reúne todos e cada un dos requisitos da convocatoria Os datos que constan nesta solicitude e nos documentos que se achegan son certos. En ………………………………. A ……………. De ……………………………… 2012 Sinatura do rpresenane Nome e apelidos do socilitante: Enderezo: NIF: Localidade: Teléfono: Correo electrónico: Representante legal (menores de idade) NIF: Teléfono Relación: Pai/nai: Titor/a: Gardador/a de feito Disciplina deportiva Nº de ficha federativa Categoría máxima na que participa: Internacional Estatal Autonómica Provincial Máximo resultado obtido: 1º 2º 3º Convoc. Sel. estatal Convoc. Sel. Auton. Participación en competicións: Internac. /Combinado nacional Estat. / Combinado autonómico Autonómica Provincial: Orzamento total do ano 2011: Subvención solicitada: Declaro que: Acepto expresamente as bases da convocatoria de subvención. O solicitante reúne todos e cada un dos requisitos da convocatoria Os datos que constan nesta solicitude e nos documentos que se achegan son certos. En ………………………………. A ……………. De ……………………………… 2012 Sinatura do solicitante ou do representante (no caso dos menores de idade) Teo, 4 de xuño de 2012. O ALCALDE ACCTAL. Rafael Sisto Edreira